Program pentru promovarea accesului femeilor și fetelor la știință, tehnologie, inginerie, artă și matematică (STEAM) pe malul stâng al Nistrului

**GHIDUL APLICANTULUI**

**Implementat în cadrul proiectului**

**„Dezvoltarea capacităților de export pe malurile Nistrului” (AdTrade)**

noiembrie 2024

 **CONTEXT**

PNUD și-a asumat angajamentul să facă din egalitatea de gen o realitate, un drept fundamental al omului și o necesitate pentru o lume durabilă. Abilitarea femeilor și egalitatea de gen sunt vitale pentru a realiza Agenda 2030 pentru Dezvoltare Durabilă, care prevede o lume „cu respectarea universală a drepturilor omului și demnității umane”, în care „fiecare femeie și fată se bucură pe deplin de egalitatea de gen și în care toate barierele legale, sociale și economice care stau în calea abilitării lor sunt înlăturate”.

Strategia PNUD privind Egalitatea de Gen 2022-2025 oferă o foaie de parcurs pentru a îmbunătăți și integra egalitatea de gen în toate aspectele activității PNUD pentru a reduce sărăcia, consolida reziliența și a instaura pacea în comunități și teritorii, ajutând la accelerarea progresului întru realizarea Agendei 2030. În special, strategia definește următoarele priorități și soluții cheie: Contribuie la economie durabilă și bazată pe egalitate de gen; (ii) Ajută la revigorarea guvernării incluzive, a participării și a lider smului feminin; (iii) Sprijinirea societăților egale și reziliente; (iv) să pună egalitatea de gen în centrul grijii pentru oameni și pentru planetă; (v) Reducerea decalajelor de gen în accesul la energia modernă; (vi) Accelerarea realizării egalității de gen și abilitarea femeilor.

Pe malul drept al Nistrului, femeile și fetele ocupă doar 31% din locurile de muncă în sectorul TIC și doar 19% din profesiile digitale. Doar 4,6% din fetele care studiază în învățământul superior aleg **STEAM (știință, tehnologie, inginerie, artă și matematică)** drept profilul lor de studii. Drept rezultat, femeile obțin locuri de muncă de un nivel mai redus de calificare și respectiv și remunerare mai mică în acest sector. Salariile femeilor în sectorul tehnologiilor informaționale și comunicațiilor (TIC) sunt cu 33% mai mici decât cele ale bărbaților. Accesul la TIC și Internet nu este egal. Cota gospodăriilor conduse de femei care dețin un calculator și acces la Internet este cu 11,7 p.p. mai mică decât cea a gospodăriilor conduse de bărbați. Mai mult ca atât, diferențele cresc odată cu trecerea timpului: accesul la calculatoare și Internet a gospodăriilor conduse de bărbați crește mai repede decât cel al gospodăriilor conduse de femei. În ultimii trei ani, numărul companiilor TIC conduse de femei a crescut mai repede (cu 28%) decât a celor conduse de bărbați (24%)[1](#_bookmark0), iar decalajele de gen se reduc. Companiile conduse de femei achită cele mai mari salarii în TIC și numărul de angajări este mai mare în astfel de companii. Dacă această tendință va continua, decalajele de gen în rândul companiilor TIC vor descrește.

Educația STEAM este critică pentru a dezvolta calitatea forței de muncă, deoarece contribuie la posibilitatea angajării în orice industrie, sector și profesie și nu doar în domeniile tradiționale STEAM. Instruirea în domeniul STEAM creează gânditori critici, sporește cunoștințele în domeniul științei și abilitează viitoarea generație de inovatori.

Științele STEAM sunt un element cheie în formarea forței de muncă competente și competitive pentru profesiile tehnice și cele din domeniul ingineriei. Un număr în creștere de sectoare ale economiei vor avea nevoie de științe exacte pe viitor, inclusiv agricultura. Promovarea specialităților și profesiilor foarte bine plătite în rândul femeilor, inclusiv în cele masculinizate, și eliminarea stereotipurilor

1 Studiul *Femeile și bărbații în sectorul TIC*, Biroul Național de Statistică. Decembrie 2019

prezente în societate despre profesiile și ocupațiile ce țin de femei, va contribui la consolidarea accesului femeilor la STEAM.

Proiectul „Dezvoltarea capacităților de export pe malurile Nistrului” (AdTrade), implementat de PNUD cu asistența financiară a Suediei și Marii Britanii, lansează un Program de Granturi Mici (numit în continuare Program), care-și propune drept scop să susțină avansarea accesului femeilor și fetelor la STEAM. Programul încurajează transferul de cunoștințe și abilități între cele două maluri ale Nistrului prin stabilirea parteneriatelor între mediul academic, școli, organizațiile societății civile și sectorul privat de pe ambele maluri ale râului Nistru.

**DESPRE PROGRAM**

Programul curent se axează pe susținerea avansării alfabetizării digitale a femeilor și fetelor, în special celor din grupurile dezavantajate (inclusiv de etnie romă, persoane cu dizabilități, HIV, supraviețuitoare ale violenței domestice, etc.), cât și pe avansarea accesului la STEAM în rândul femeilor și fetelor de pe malul stâng al Nistrului.

Educația joacă un rol esențial în promovarea schimbărilor durabile, reducând decalajul dintre rezultatele educaționale și cererea de pe piața muncii. În parteneriat cu instituțiile de învățământ de pe malul stâng, proiectul va extinde programele de educație STEAM în cel puțin 3 școli de pe malul stâng, echipând tinerii cu competențe STEAM esențiale (inclusiv în școlile cu predare în limba română de pe malul stâng/zona de securitate). În plus, proiectul va dota clasele din aceste școli, promovând inovarea și cultivând potențialul următoarei generații de femei și bărbați de afaceri.

În baza acestui apel de propuneri se vor selecta cel puțin trei inițiative pilot de pe malul stâng al râului Nistru. Vor fi acceptate propuneri din partea unui consorțiu de organizații ale societății civile (OSC) și mediul academic, școli sau sectorul privat de pe malul stâng, în parteneriat cu OSC, mediul academic, școli sau sectorul privat de pe malul drept al râului. Se încurajează transferul de cunoștințe și abilități între două maluri. Proiectele selectate vor primi suport de până la **30,000 USD** sub forma de achiziție de bunuri și servicii, care să fie implementate pentru o perioadă de **maximum 12 luni**.

Mai multe inițiative de propuneri vor fi susținute, în funcție de disponibilitatea finanțării suplimentare.

Ideile de proiect se pot axa pe:

* crearea condițiilor potrivite de învățare STEAM în cadrul unor universități, colegii, centre educaționale sau școli selectate prin dotarea cu echipament necesar (i.e. clasă IT, echipament pentru laborator, etc., la fel, lucrări minore de reparație pentru asigurarea condițiilor de studii adecvate pot fi susținute);
* sporirea conștientizării publice privind importanța implicării femeilor și fetelor în educația STEAM și importanța acestora în conducerea economiei inovative;
* consolidarea instruirii în domeniul științelor digitale pentru fete și femei, în special pentru cele din grupuri dezavantajate: inclusiv de etnie romă, persoane cu dizabilități, HIV, supraviețuitoare ale violenței domestice, locuitoare din mediul rural, etc.;
* Mobilizarea actorilor din sectorul privat pentru a oferi oportunități de educație și stagii de practică pentru femei în domeniile STEAM, arte, design, creativitate, cariere legate de TIC etc. sau cele conexe;
* constituirea parteneriatului public-privat privind STEAM pentru a consolida implementarea

direcțiilor și activităților strategice STEAM;

* în mod special, sunt binevenite activitățile de instruire, schimb de experiență, etc. cu participarea grupurilor țintă de pe ambele maluri ale Nistrului;
* alte domenii ce țin de promovarea femeilor în STEAM.

**CRITERII DE ELIGIBILITATE**

La concurs vor fi admise idei de proiect care întrunesc următoarele criterii de eligibilitate:

* dosar de participare depus de o organizație a societății civile de pe malul stâng al Nistrului în consorțiu cu: mediul academic, școli sau sectorul privat de pe malul stâng în parteneriat cu OSC, mediul academic, școli sau sectorul privat de pe malul drept al râului;
* dosarul de participare prevede o alocare de cel puțin 60% din bugetul de îmbunătățiri pentru infrastructura de învățare STEAM în cadrul unor universități, colegii, centre educaționale sau școli selectate prin dotarea cu echipament necesar (i.e. clasă IT, echipament pentru laborator, etc., la fel, lucrări minore de reparație pentru asigurarea condițiilor de studii adecvate pot fi susținute);
* o organizație a societății civile, drept aplicant principal, va putea depune cel mult 2 (două) dosare de aplicare, cu implicarea diferitor școli și/sau mediu academic.

Cheltuieli non-eligibile:

* achiziția de bunuri și echipament de mâna a doua;
* cheltuieli pentru ceremonii, evenimente, celebrări, dar și pentru achiziția sau producerea de băuturi alcoolice, articole din tutun, muniții, produse de lux, alte bunuri interzise în baza regulamentelor ONU, inclusiv cele ce țin de organizarea jocurilor de noroc;
* plăți în numerar;
* costuri pentru obținerea aprobărilor, avizărilor și autorizărilor;
* remunerarea muncii, alta decât consultanța pentru promovarea STEAM și costurile de management al proiectului suportate de organizația societății civile;
* orice costuri suportate înainte de semnarea contractului de finanțare (inclusiv costurile ce țin

de elaborarea proiectului);

* costuri pentru elaborarea studiilor de fezabilitate;
* impozite, inclusiv TVA, comisioane, etc.;
* pierderi din cauza fluctuațiilor de schimb valutar;
* costul achizițiilor sau activităților care anterior au fost acoperite din alte surse.

**PROCEDURA DE DEPUNERE A DOSARULUI**

Beneficiarii potențiali care întrunesc condițiile prezentului apel de propuneri pot depune dosarul de

participare, care va include:

* cererea de finanțare, care va fi semnat de aplicantul principal și partenerii consorțiului, cum ar fi sectorul academic și/sau școli sau sectorul privat;
* bugetul proiectului;
* copia certificatului de înregistrare a aplicantului principal și partenerilor consorțiului.

Cererea de aplicare poate fi completată în limba română, rusă sau engleză. Cererile completate de mână nu vor fi acceptate.

În cadrul Programului respectiv de Granturi, aplicantul principal poate depune cel mult două dosare de participare, cu implicarea diferitor școli și/sau mediu academic.

Formularul cererii de aplicare și Ghidul Aplicantului sunt postate pe site-ul web al PNUD Moldova (<http://www.undp.md/tenders/index.shtml> ). Aceste documente cât și clarificări, de asemenea, pot fi obținute prin solicitarea acestora pe următorul e-mail: lilia.surdu@undp.org .

Cererea de aplicare va fi trimisă în format electronic prin email la următoarele adrese lilia.surdu@undp.org și alina.rosca@undp.org înainte de termenul limită - **16 decembrie 2024, ora 16:00**. Subiectul mesajului: EOI /Grant Programme/STEAM.

Cererile de finanțare expediate prin orice alte mijloace vor fi respinse. Cererile de aplicare incomplete sau cele depuse după termenul-limită nu vor fi examinate. Cererile de aplicare depuse prin poștă electronică nu trebuie să depășească 20 MB. Cererile de aplicare mai mari de 20 MB urmează să fie divizate în câteva mesaje și subiectul fiecărui mesaj trebuie să indice “partea x din y” pe lângă marcajul “EOI/Grant Programme/STEAM”, menționat mai sus.

Pentru potențialii aplicanți va fi organizată o sesiune de informare online, pe 15 noiembrie, 2024, ora 15:00. Link pentru înregistrare la sesiunea de informare: <https://forms.gle/iD8Kq6YbsYpexxrq9>

**PROCEDURA DE SELECTARE**

Selectarea propunerilor de proiecte se va baza pe principiile de merit, transparență, egalitate și utilizare rațională de fonduri. Evaluarea propunerilor de proiect include două etape:

*Etapa I: Verificarea administrativă.* În cadrul acestei etape vor fi verificate eligibilitatea proiectelor depuse și a aplicanților, expertiza disponibilă a aplicantului principal, cât și relevanța și fiabilitatea financiară a bugetului. Doar proiectele care au trecut etapa de verificare administrativă vor fi admise pentru următoarea etapă de evaluare.

*Etapa II: Evaluarea calitativă a proiectelor.* Activitățile de evaluare la această etapă sunt realizate de un Comitet de Evaluare în baza criteriilor de evaluare. Proiectele care vor acumula cel mai mare punctaj vor fi recomandate spre finanțare și aprobate de Consiliul Proiectului AdTrade.

 **Criterii de evaluare pentru propunerile de proiect**

|  |  |
| --- | --- |
| Criterii de evaluare | **Scor** |
| Intervenția propusă demonstrează metode, instrumente sau practici pentru a crea un mediu favorabil și incluziv și pentru a asigura implicarea pro activă a fetelor și femeilor în educația STEAM. Numărul de fete care vor beneficia de pe urma punerii în aplicare a inițiativei min. 50 | 25 |
| Ideea proiectului reflectă în mod clar crearea unor medii de învățare STEAM adecvate și fezabile în instituția/instituțiile academice selectate, prin achiziționarea de bunuri/echipamente pentru cursuri. Defalcarea costurilor și a cheltuielilor este justificată, echipamentul propus a fi achiziționat are relevanță demonstrată | 25 |
| Creșterea gradului de sensibilizare a publicului cu privire la participarea fetelor și a femeilor în domeniul STEAM. Propunerea descrie în mod clar metodologia și planul de sensibilizare cu privire la punerea în aplicare a inițiativei | 15 |
| Îmbunătățirea accesului la activitățile STEAM pentru fete, femei și reprezentanți ai grupurilor vulnerabile | 20 |
| Parteneriate cu sectorul privat pentru a crește nivelul de competențe profesionale (prin programe de formare) și expunerea la oportunități de stagii pentru fete și femei, reducând astfel decalajul dintre rezultatele educaționale și cererea de pe piața muncii | 25 |
| Propunerea include un plan clar de activități, cu etape intermediare definite și un calendar pentru fiecare activitate. Este prezentat un plan de durabilitate, care subliniază beneficiile inițiativei după încheierea proiectului | 20 |
| Solicitantul principal demonstrează că a implementat proiecte de dezvoltare similare de:- 1 - 2 proiecte (10 p.)- 3 - 4 proiecte (15 p.)* - 5 proiecte sau mai mult (20 p.)-
 | 20 |
| **Total** | 150 |